laion/Wikipedia-Exotic huggingface dataset:
Non ho l'età

"Non ho l'età (per amarti)" (בעברית: "צעירה מדי לאהבה") היה השיר הזוכה בתחרות האירוויזיון של שנת 1964, שנערכה בקופנהגן. את השיר ביצעה הזמרת ג'יליולה צ'ינקווטי, שייצגה את איטליה. כמו בכל השנים הקודמות, השיר שייצג את איטליה באירוויזיון היה השיר שזכה בפסטיבל סן רמו באותה שנה. צ'ינקווטי הייתה בת 16, והייתה אז הזוכה הצעירה ביותר בתולדות האירוויזיון עד לאירוויזיון 1986, שבה זכתה הזמרת הבלגית סנדרה קים עם השיר "J'aime la vie". קים הצהירה אז שהיא בת 15, אבל לבסוף התברר שהייתה רק בת 13. בערב התחרות שובץ השיר במקום ה-12 אחרי השיר "Oração" של אנטוניו קלוואריו מפורטוגל, ולפני השיר "Život je sklopio krug" של סאבהודין קורט מיוגוסלביה. לשיר הוענקו 49 נקודות, שזיכו אותו במקום הראשון מתוך 16. השיר "Non ho l'età" של צ'ינקווטי זכה להצלחה רבה באיטליה ובשאר מדינות אירופה, וכן במדינות נוספות ברחבי העולם. היא הקליטה גרסאות של השיר באנגלית ("This is My Prayer"), ספרדית ("No Tengo Edad"), צרפתית ("Je suis à toi"), גרמנית ("Luna nel blu") ויפנית ("Yumemiru Omoi"). מאז בוצע השיר על ידי אמנים רבים, בהם, הזמרת האיסלנדית אלי וילהלמס בשם "Heyr mína bæn". הזמרת הבולגרייה לילי איוואנובה, והזמרת רבקה פאן מהונג קונג, שהקליטה גרסת כיסוי של השיר ב-1964. עוד הקליטו גרסאות כיסוי וייסלבה דרויצקה (Wiesława Drojecka) מבלארוס בשפה הפולנית ("Nie wolno mi"), אנלי סארי בפינית ("Liian nuori rakkauteen"), וסנדרה רימר בהולנדית ("Als jij maar wacht"). בשנה שלאחר מכן, באירוויזיון 1965, זכתה הזמרת פראנס גל, שייצגה את לוקסמבורג עם השיר "Poupée de cire, poupée de son", והנציג של איטליה באירוויזיון היה הזמר בובי סולו ששר את "Se piangi, se ridi". צ'ינקווטי חזרה להופיע באירוויזיון 1974 עם השיר "Sì", אז סיימה במקום השני אחרי "Waterloo" של להקת אבבא. היא הנחתה את אירוויזיון 1991, שנערך ברומא, לצדו של טוטו קוטוניו. מידע על היצירה "Non ho l'età" באתר מיוזיק בריינז מידע על הסינגל "Non ho l'età" באתר מיוזיק בריינז גרסאות נוספות ל"Non ho l'età" באתר SecondHandSongs O'Connor, John Kennedy. The Eurovision Song Contest - The Official History. Carlton Books, UK. 2007 Thorsson, Leif. Melodifestivalen Genom Tiderna. Premium Publishing, Sweden. 1999 ISBN 91-89136-00-4 Rateyourmusic.com, Gigliola Cinquetti, discography entry
WYSIWYG

המושג WYSIWYG (ראשי התיבות של What You See Is What You Get; בעברית: "מה שרואים הוא מה שמקבלים"; נהגה: "וויזיוויג") הוא כינוי לתוכנה המדמה את התוצר המוגמר כבר בזמן יצירתו ועריכתו. WYSIWYG היא תכונה של תוכנות עריכה (מעבד תמלילים, עורך HTML וכו'), שבהן הדף המוצג על-גבי הצג בזמן עריכת המסמך זהה לזה שיוצג בתוצאה הסופית: דף במדפסת במקרה של מעבד תמלילים, דף בדפדפן אינטרנט במקרה של עורך HTML וכדומה. תכונה זו מאפיינת את מעבדי התמלילים לסביבת Windows, ובראשם Microsoft Word (גם מעבד התמלילים הישראלי "דגש" ניחן בתכונה זו, וכך גם גרסת Windows של QText). טכניקה זו, המעניקה נוחות רבה למשתמש במעבד התמלילים, פותחה בסוף שנות השבעים במרכז המחקר של חברת זירוקס בפאלו אלטו ("זירוקס פארק"), במעבד תמלילים בשם בראבו. את הפיתוח הוביל צ'ארלס סימוני, שעבר לאחר מכן לחברת מיקרוסופט ושם הוביל את פיתוחו של Word. בין יתרונות ממשקי WYSIWYG ניתן לציין את היתרון הבולט והברור מאליו - שהתוצאה הסופית (או גרסה הקרובה מאוד לתוצאה הסופית) מוצגת לעיני המשתמש והוא מסוגל לצפות במוצר, כפי שייבנה בסופו של דבר. במקביל לתוכנות בעלות מאפייני WYSIWYG ישנן גם תוכנות הנעדרות תכונה זו. תוכנות אלו דורשות מהמשתמשים בהן מאמץ רב יותר, ולעיתים אף היכרות מעמיקה יותר עם פקודות ושפות מחשב. כך למשל מעבד התמלילים המדעי LaTeX. עריכת דף HTML באמצעות עורך טקסט פשוט נעשית אף היא ללא תכונת WYSIWYG; עורכי HTML משוכללים יותר כוללים תכונה זו. החסרון הבולט בשיטת WYSIWYG הוא ביעילות הקוד המתקבל. לדוגמה, קוד של עמוד HTML ממוצע שנוצר באמצעות עורך כמו Microsoft Frontpage יהיה ארוך יותר מאשר קובץ שנוצר ידנית, ולרוב גם פחות נוח לשינויים, וזאת כתוצאה מכך שאוטומציית ההפיכה של תצוגה לקוד מחויבת בקבלת החלטות עבור המשתמש, שאינן עולות תמיד בקנה אחד עם הגרסה היעילה ביותר. תוכנה - מונחים
7 (מיני-אלבום)

7 הוא מיני-אלבום הבכורה של הראפר והזמר האמריקאי ליל נאז X. המיני-אלבום יצא לאור ב-21 ביוני 2019 על ידי חברת התקליטים האמריקאית קולומביה רקורדס. המיני-אלבום נתמך על ידי הסינגלים "Old Town Road", הרמיקס של השיר ו-"Panini". האלבום כולל הופעות אורח של בילי ריי סיירוס, טראוויס בארקר, ראיין טדר וקארדי בי. כל השירים נכתבו והולחנו על ידי ליל נאז X וכותבים שונים.  מידע על האלבום 7 באתר MusicBrainz מידע על האלבום 7 באתר AllMusic האלבום 7 באתר Discogs האלבום 7 באתר ספוטיפיי האלבום 7 באתר דיזר האלבום 7 באתר Last.fm האלבום 7 באתר סאונדקלאוד האלבום 7 באתר יוטיוב
ניקולו בארלה

ניקולו בארלה (באיטלקית: Nicolò Barella; נולד ב-7 בפברואר 1997) הוא כדורגלן איטלקי, המשחק בעמדת הקשר באינטר ובנבחרת איטליה. בארלה נולד בעיר קליארי וגדל במחלקת הנוער של קליארי, הקבוצה המזוהה עם העיר. את הופעת הבכורה שלו בסרייה א' ערך ב-4 במאי 2015 בניצחון הבית 0–4 על פארמה, כשנכנס כמחליף של דייגו פריאס בדקה ה-68. בינואר 2016 הושאל הושאל לקבוצת קומו מהסרייה ב', שם שיחק בהרכב הפותח באופן קבוע בשארית העונה. ב-17 בספטמבר 2017 הבקיע בארלה את השער הראשון בקריירה הבוגרת שלו, בניצחון הבית 0–2 על ספאל במסגרת הליגה. ב-12 ביולי 2019 הצטרף בארלה לאינטר בהשאלה לעונה אחת עם חובת רכישה בתום העונה לחוזה לארבע עונות. ב-26 באוגוסט, הוא ערך את הופעת הבכורה שלו במדי הקבוצה בניצחון הבית 0–4 על העולה החדשה, לצ'ה, כשנכנס כמחליף של מתיאס וסינו בדקה ה-66. ב-17 בספטמבר, הוא ערך את הופעת הבכורה שלו בליגת האלופות, כשנכנס כמחליף של מרצלו ברוזוביץ' בדקה ה-71 ואף עזר לקבוצתו לחלץ תיקו ביתי 1–1 נגד סלביה פראג, כשכבש את שער השוויון בתוספת הזמן. באוקטובר 2017 זומן בארלה לראשונה לנבחרת הבוגרת על ידי המאמן באותה התקופה, ג'יאן פיירו ונטורה, לצמד משחקי הנבחרת נגד נבחרת מקדוניה ונבחרת אלבניה, במסגרת מוקדמות מונדיאל 2018. ב-10 באוקטובר 2018 ערך את הופעת הבכורה שלו במדים הלאומיים בתיקו אחת נגד נבחרת אוקראינה במסגרת משחק ידידות. ב-23 במרץ 2019, בארלה כבש את שערו הראשון במדי הנבחרת בניצחון הבית 0–2 על נבחרת פינלנד, במסגרת מוקדמות יורו 2020. נכלל בסגל נבחרת איטליה ליורו 2024. אליפות אירופה: יורו 2020 אינטר מילאנו אליפות: 2023/2024 מדיה וקבצים בנושא ניקולו בארלה בוויקישיתוף ניקולו בארלה, ברשת החברתית אינסטגרם ניקולו בארלה, באתר Transfermarkt ניקולו בארלה, באתר Soccerway ניקולו בארלה, באתר BDFutbol ניקולו בארלה, באתר WorldFootball.net ניקולו בארלה, באתר National Football Teams ניקולו בארלה, באתר FootballDatabase.eu ניקולו בארלה, באתר ESPN פרופיל, באתר הרשמי של אינטר מילאנו ניקולו בארלה הוא שחקן אינטר Italy announce squad numbers for exciting Euro 2024 campaign - June 8 latest, football-italia.net, ‏2024-06-08 (באנגלית בריטית)
הנרי סלבי הלה-שו

הנרי סלבי הלה-שו (באנגלית: Henry Selby Hele-Shaw‏; 29 ביולי 1854 – 30 בינואר 1941) היה ממציא בריטי, שתרם לפיתוח התעופה ועסק בחקר מכניקת הזורמים. הנרי סלבי הלה-שו נולד בעיירה בילריקי באסקס למשפחת משפטן. בגיל 17 הוא התחיל לעבוד במפעל בבריסטול. במקביל לעבודה הוא התחיל ללמוד הנדסה. הצטיינותו בלימודים וקבלת מלגות איפשרו לו לסיים את הלימודים בשנת 1876. לאחר סיום הלימודים התחיל הלה-שו ללמד מתמטיקה במוסד בו למד וכעבור שנתיים התמנה לפרופסור להנדסה ראשון באוניברסיטת בריסטול. בשנת 1885 הוא התמנה לפרופסור להנדסה באוניברסיטת ליברפול. בשנת 1899 הוא התקבל לחברה המלכותית. בשנים 1904–1905 שהה הלה-שו בדרום אפריקה ועסק בקידום לימודי הנדסה במושבה. לאחר ששב לבריטניה, הלה-שו לא חזר ללמד. הוא התיישב בלונדון ועסק בתחום ייעוץ הנדסי. בשנת 1898 פרסם הלה-שו עבודה בתחום מכניקת הזורמים על תוצאות החקר של זרימת הלה-שו שנקראה על שמו. בשנת 1924 הוא קיבל פטנט לסוג מיוחד של מדחף. למדחף זה היה תפקיד חשוב להצלחת מטוסי חיל האוויר המלכותי במהלך מלחמת העולם השנייה. בשנת 1922 הוא היה הנשיא של איגוד מהנדסי מכונות בריטים. באותה תקופה הוא קידם שיטת למתן רישיונות למהנדסי מכונות בבריטניה. מדיה וקבצים בנושא הנרי סלבי הלה-שו בוויקישיתוף קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שראפודין לוטפילאייב

שראפודין לוטפילאייב (באוזבקית: Sharofiddin Lutfullayev; נולד ב-9 בספטמבר 1990) הוא ג'ודוקא אוזבקי אשר מתחרה בקטגוריית המשקל עד 60 ק"ג, סגן אלוף העולם (2019). באוקטובר 2013, לוטפילאייב זכה במדליה הראשונה שלו בתחרות מהסבב העולמי כאשר זכה במדליית הזהב בגראנד פרי טשקנט שבמדינת הולדתו. בשנת 2015 הוא זכה במדליית ארד באליפות אסיה שנערכה בכווית סיטי ובאותה השנה הספיק גם לזכות במדליית ארד בגראנד סלאם פריז היוקרתי. בשנת 2017 לוטפילאייב זכה במדליית כסף בגראנד סלאם פריז ובמדליית ארד מטורניר המאסטרס השנתי. באליפות העולם 2019 שנערכה בטוקיו, זכה לוטפילאייב במדליית הכסף בקטגוריית המשקל עד 60 ק"ג. מתוך 6 קרבות, הוא ניצח 5, כולם באיפון. ברבע הגמר הוא ניצח את נאוהיסה טקאטו היפני לאחר תרגיל אוצ'י-מטה מוצלח, ובחצי הגמר הוא גבר על גוסמן קירגיזבאייב הקזחי שוב לאחר תרגיל אוצ'י-מטה תוך דקה ו-38 שניות. בגמר לוטפילאייב התמודד מול לוחום צ'חווימיאני הגיאורגי והפסיד באיפון. באולימפיאדת טוקיו 2020, לוטפילאייב הודח בסיבוב השני לאחר קרב אחד כאשר הפסיד בווזארי לארטם לסיוק האוקראיני בתוך זמן ניקוד זהב. שראפודין לוטפילאייב, ברשת החברתית פייסבוק שראפודין לוטפילאייב, ברשת החברתית אינסטגרם שראפודין לוטפילאייב, באתר olympedia.org שראפודין לוטפילאייב, באתר איגוד הג'ודו העולמי שראפודין לוטפילאייב, באתר JudoInside.com שראפודין לוטפילאייב באתר JudoInside מידע על הג'ודוקא באתר JudoInside.
שרון גורסקי

שרון גורסקי-אומשווייף (נולדה ב-6 ביוני 1977) היא שחיינית עבר, אלופת ישראל בשחייה (1993 ו-1994) במשחה ל-800 מטר חופשי, שותפה לשיא ישראל בעבר במשחה שליחות 4x200 מטר חופשי וזוכת שתי מדליות, כסף וארד מהמכביה (1993). גורסקי נולדה וגדלה ברמת השרון. היא התאמנה בקבוצת מכבי קריית אונו בהדרכתו של אורי קליינמן ובקבוצת הפועל גבעתיים בהדרכתו של רובי שלו. באליפות ישראל שנערכה באפריל 1993 זכתה גורסקי ב-3 מדליות, אחת לכל סוג. מדליית זהב במשחה ל-800 מטר חופשי בתוצאה של 9:32.45 דקות, לפני אביטל ברסלר ממכבי ראשון לציון (9:43.37 דקות) וטלי אנגולץ מהפועל ירושלים (9:46.05 דקות), מדליית כסף במשחה ל-400 מטר חופשי בתוצאה של 4:35.75 דקות, אחרי קרן רגאל מפועל ירושלים (4:27.31 דקות) ולפני עינת גבאי ממכבי חיפה (4:39.15 דקות) ומדליית ארד במשחה ל-200 מטר חופשי בתוצאה של 2:14.72 דקות, אחרי קרן רגאל שקבעה שיא ישראלי חדש של 2:07.54 דקות ועינת גבאי (2:13.26 דקות). בתחרויות השחייה של המכביה ה-14 שנערכו באוניברסיטת תל אביב ביולי 1993 זכתה גורסקי בשתי מדליות, כסף וארד. מדליית כסף במשחה שליחות 4x200 מטר חופשי ביחד עם עינת גבאי, גוני יהודאי וקרן רגאל בשיא ישראלי חדש של 8.47.19 דקות, אחרי ארצות הברית שקבעה שיא מכביה חדש של 8:36.70 דקות ולפני ברזיל (9:59.31 דקות) ומדליית ארד במשחה ל-800 מטר חופשי בתוצאה של 9:20.10 דקות, אחרי ליסה מרטין מארצות הברית שקבעה שיא מכביה חדש של 8:55.07 דקות ואביטל ברסלר (9:19.92 דקות). נוסף לכך, היא סיימה במקום רביעי במשחה ל-400 מטר חופשי בתוצאה של 4:34.24 דקות. באליפות ישראל שנערכה באוגוסט 1994 זכתה גורסקי במדליית זהב במשחה ל-800 מטר חופשי בתוצאה של 9:23.08 דקות, לפני אופירה אשל מהפועל קריית טבעון (9:24.56 דקות) ואביטל ברסלר (9:29.94 דקות) ובכך הגנה על תוארה ומדליות ארד, במשחה ל-200 מטר חופשי בתוצאה של 2:12.34 דקות, אחרי אופירה אשל (2:12.08 דקות) ואניה גוסטומלסקי ממכבי חיפה (2:12.20 דקות) ובמשחה ל-400 מטר חופשי אחרי אופירה אשל (4:35.73 דקות) ואביטל ברסלר (4:35.98 דקות). גורסקי נישאה בשנת 2004 לרמי אומשווייף, נולדו להם שלושה ילדים והם מתגוררים בהרצליה. היא עובדת סוציאלית ומאמנת כושר. אלכס פרלסמן, נופצה הדקה ב-100 מטר, מעריב, 20 באפריל 1993 אלכס פרלסמן, שני שיאים ומיקי אחד, מעריב, 21 באפריל 1993 אלכס פרלסמן, התחילו לשחות לאחור, מעריב, 22 באפריל 1993 גולן חזני, קרן אור בודדת באפלה, ידיעות אחרונות, 20 באפריל 1993 גולן חזני, מגמת שיפור במניות השחיינים, ידיעות אחרונות, 21 באפריל 1993 גולן חזני, שיא שליחות - ותקלות בשעון, ידיעות אחרונות, 22 באפריל 1993 גולן חזני, יואב מאירי, בחור זהב, ידיעות אחרונות, 11 ביולי 1993 גולן חזני, 13 שנים חיכו למאירי, ידיעות אחרונות, 14 באוגוסט 1994 גולן חזני, שיא לקינוח, ידיעות אחרונות, 15 באוגוסט 1994 אלכס פרלסמן, חליקה ואורבך - דור העתיד, מעריב, 15 באוגוסט 1994
עונת 2011/2012 בליגת כדורגל נשים ראשונה

עונת 2011/2012 בליגת כדורגל נשים ראשונה הייתה העונה ה-14 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-1 בנובמבר 2011 והסתיימה ב-23 באפריל 2012. הקבוצה שסיימה ראשונה בליגת הנשים השנייה בעונת 2010/2011 והצטרפה לליגת נשים ראשונה לקראת עונה זו הייתה הפועל באר שבע. הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים. אס"א תל אביב, אלופת העונה הקודמת, זכתה באליפות, והצליחה להגן על תוארה בפעם השלישית ברציפות. מכבי צור שלום ביאליק סיימה אחרונה וירדה לליגה השנייה. גביע המדינה בכדורגל נשים 2011/2012 עונת 2012–2011 ליגת נשים ראשונה, באתר ההתאחדות לכדורגל בישראל דניאל עיני, הליגה לנשים: המסך ירד, 26 באפריל 2012, באתר דאבל פס.
אסיה יוחנני

אסיה יוחנני (נולדה ב-13 במרץ 1987) היא דוגמנית חירשת ישראלית שזכתה בתואר "מיס עולם החירשת 2018" בתחרות מיס ומר עולם החירשים 2018 שהתקיימה ב-29 בספטמבר 2018 בפראג, צ'כיה. יוחנני היא הישראלית הראשונה שזכתה בתואר מיס עולם החירשת. יוחנני היא חירשת מלידה. נולדה בטשקנט, אוזבקיסטן, ועלתה לישראל עם משפחתה בגיל ארבע. בישראל למדה את שפת הסימנים הישראלית שפתחה בפניה עולם ויזואלי. ילדים הציקו לה עקב חירשותה, ובבית ספר יסודי באשדוד למדה בשילוב פרטני. בתיכון המקיף ביהוד למדה בשילוב כיתתי, וההישגים שלה עלו. התנדבה לצה"ל, ושירתה כמורה חיילת במשך שנה וחצי. אחרי השירות בצה"ל לא מצאה עבודה מועדפת באזור מגוריה, לא בתחנות דלק ולא במסעדות. עברה לגור בתל אביב, ושם עבדה כמלצרית במגדלי עזריאלי. ב-2009 החלה לעבוד בנא לגעת כמלצרית, ברמנית, אחראית משמרת ואחראית אירועים. ב-2013 החלה להדריך ב"הזמנה לשקט" במוזיאון הילדים חולון. חמש פעמים לא התקבלה לתחרויות יופי בישראל. לתחרות היופי לחירשים וכבדי שמיעה בפראג הגיעה בעקבות חברתה מגיל 14, נסיה אליהו, שנולדה בטשקנט גם כן, ולמדה ביהוד שכבה מעל יוחנני. כשהוכרזה יוחנני כזוכה בתחרות, לא האמינה שזכתה. כתרה נמכר במכירה פומבית, לפי תקנון התחרות. כשנה לאחר מכן, ביולי 2019, היא הוזמנה כאורחת לתחרות היופי לחירשים שנערכה בנלספרייט, דרום אפריקה ביולי 2019, והכתירה את מיס עולם החירשת 2019, וידישה באליאן מהודו. בסוף מאי 2021 מונתה כמנהלת לקבוצת הכדורסל של החירשים "קינגס יהוד". אסיה יוחנני, ברשת החברתית אינסטגרם יערה שפירא, אסיה יוחנני הישראלית זכתה בתחרות מלכת היופי החרשת, באתר כאן – תאגיד השידור הישראלי, 30 בספטמבר 2018 Fashion Israel, הכוכבות לבשו שמלות כלה. שירז טל עשתה פסים. ברטה הבריזה ופנינה טורנה נעלמה, באתר FashionIsrael, "אסיה יוחנני (מיס עולם החירשת) בשמלת כלה של שחר אבנט", דיגמנה לצד מלי לוי, שירז טל, יוליה פלוטקין, סתיו סטרשקו, שמחה גואטה, טיטי איינאו ודוגמניות נוספות, ‏30 בנובמבר 2018 Winning title – Miss Deaf World 2018, Miss Deaf World 2011-2020 (באנגלית) Israeli Crowned Miss Deaf World 2018, Jewish Deaf Community Center, ‏1 בדצמבר 2018 (באנגלית) אסיה יוחנני היא הישראלית הראשונה שזכתה בתואר מיס עולם החירשת בצ'כיה, בעמוד הפייסבוק של נסיה אליהו, 12 בינואר 2020 סמדר שיר, מלכת הדממה, באתר "ידיעות אחרונות", 11 באוקטובר 2018 סמדר שיר, מלכת הדממה, באתר ynet, 12 באוקטובר 2018 (מקוצרׂ) Khushboo Aggarwal, מעורר השראה: החירשת הוכיחה את כוחה, זכתה בתואר 'מיס עולם החירשת 2019', באתר Nari.Punjabkesari.In, תמונה ראשונה ותמונה שלישית, ‏25 ביולי 2019 (בהינדית) Asmita, 21-Year-Old Vidisha Baliyan From UP Becomes 1st Indian To Be Crowned Miss Deaf World 2019, Scoopwhoop.com, ‏28 ביולי 2019 (באנגלית) Harshita Pant, 21-year-old Vidisha Baliyan becomes the first-ever Indian to win the title of Miss Deaf World 2019!, TimesNowNews.com, "Israel's Miss Deaf World 2018, Assia Uhanany passed on the crown to India's Vidisha Baliyan following a glittery ceremony in Mbombela, South Africa", ‏29 ביולי 2019 (באנגלית) אסיה יוחנני מנהלת קבוצה, בעמוד הפייסבוק של מועדון ספורט חרשים י"מ, 29 במאי 2021
כנפיים אחזקות

כנפיים אחזקות בע"מ המוכרת בשם המקוצר כנפיים היא חברה ציבורית ישראלית שמניותיה נסחרות בבורסה לניירות ערך בתל אביב ועוסקת בהחזקת מספר חברות מתחום התעופה. חברת כנפיים אחזקות הוקמה במאי 1980, בשם "כנפיים - אחזקות ארקיע בע"מ", כחברה פרטית על ידי התאומים דדי בורוביץ' וישראל בורוביץ'. בנובמבר 1993 החברה הונפקה בבורסה לניירות ערך בתל אביב והיא הפכה לחברה ציבורית. בשנת 1997 רכשה 20% מחברת איסתא שנה אחר כך רכשה 24% מחברת קשרי תעופה. ביוני 2003 החברה החלה לרכוש מניות אל על, ובפברואר 2005 קיבלה לידיה את השליטה בחברה. בעקבות, כתנאי שהציב הממונה על ההגבלים העסקיים לרכישה, מכרה את כל אחזקותיה ב"איסתא", "קשרי תעופה" ו-"ארקיע". נכון לשנת 2022 מנכ"ל החברה הוא רו"ח ערן בן מנחם ויושב ראש דירקטוריון החברה הוא שלמה חנאל.. משרדיה הראשיים של החברה ממוקמים בבית איילון ביטוח שברמת גן. עד פברואר 2005 החזיקה בשליטה בחברת התיירות איסתא ליינס. עד פברואר 2005 החזיקה בשליטה החברת התעופה ארקיע. מפברואר 2005 ועד 2020 החזיקה בשליטה בחברת התעופה הישראלית "אל על - נתיבי אוויר לישראל". בשנת 2020 עם הנפקת מניותיה של אלעל דחק אלי רוזנברג בנו של המיליונר קני רוזנברג את כנפיים אחזקות ורכש 44.9% ממניותיה של אלעל באמצעות חברת כנפי נשרים תעופה. בעלת השליטה בחברת "גלובל כנפיים ליסינג" העוסקת ברכישת מטוסים והחכרתם לחברות תעופה בעולם. מחזיקה ב-50 אחוז ממניות חברת "QAS" העוסקת במתן שירותי קרקע לחברות תעופה ומפעילי מטוסים פרטיים בנמל התעופה בן-גוריון. מחזיקה בכ-100 אחוז מ-"כנפי תחזוקה" המאוגדת כשותפות מוגבלת ועוסקת במתן שירותי תחזוקה לחיל האוויר הישראלי. נכון לשנת 2019 בעלי השליטה בחברה הם בני משפחת בורוביץ. אתר האינטרנט הרשמי של כנפיים אחזקות (באנגלית) כנפיים אחזקות, באתר הבורסה לניירות ערך בתל אביב כנפיים אחזקות, באתר "מאיה" כנפיים אחזקות: נתונים כספיים באתר מאי"ה. שי שלו, ‏כנפיים תרכוש מאיסתא תמורת 5 מ' ד', באתר גלובס, 10 ביני 1997 אביבה קרול, ‏כנפיים-ארקיע תגדיל אחזקותיה בקשרי תעופה ל-28.5%, באתר גלובס, 18 ביוני 1999 נועם שרביט, ‏שטרום הציב מגבלות למיזוג, באתר גלובס, 15 במאי 2005 TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אן צ'אנג-רים

קוריאה זהו שם קוריאני; שם המשפחה הוא אן. אן צ'אנג-רים (בקוריאנית: 안창림 וביפנית: 安昌林; נולד ב-2 במרץ 1994) הוא ג'ודוקא דרום-קוריאני, אשר מתחרה בקטגוריית המשקל עד 73 ק"ג, זוכה מדליית ארד אולימפית מטוקיו 2020 ואלוף העולם (2018). צ'אנג-רים נולד בקיוטו שביפן להורים קוריאנים והחל להתאמן בג'ודו בגיל 6. הוא למד באוניברסיטת צוקובה שביפן ולאחר מכן עבר לגור בדרום-קוריאה. כבר בצעירותו, כישרונו הרב משך סקאוטרים מנבחרת הג'ודו היפנית, אך הוא דחה את ההצעה להתחרות תחת דגל יפן בטענה שהוא הופלה לרעה ובחר בדרום-קוריאה. גם כאשר הוצע לו סכום כסף רב בתמורה שייצג את יפן, הוא סרב. באוקטובר 2014, צ'אנג-רים זכה באליפות העולם עד גיל 21 שנערכה בפורט לודרדייל, כשניצח בגמר את היפני יוג'י ימאמוטו. בנובמבר 2014, הוא זכה במדליה הראשונה שלו בתחרות מהסבב העולמי כאשר זכה במדליית זהב בגראנד פרי צ'ג'ו. באליפות העולם בשנת 2015 שנערכה באסטנה, הוא זכה במדליית הארד בקטגוריית המשקל עד 73 ק"ג. הוא הגיע עד שלב חצי הגמר שבו הפסיד באיפון לשוהיי אונו היפני ונשר לקרב על מדליית הארד. בקרב על הארד ניצח בזכות עונשים את אודבייר גנבטאר המונגולי. באותה השנה הוא זכה באליפות אסיה ובמדליית כסף מגראנד סלאם פריז. צ'אנג-רים התחרה במשחקים האולימפיים בריו דה ז'ניירו 2016 והודח בסיבוב השלישי לאחר ניצחון אחד והפסד אחד. באליפות העולם בשנת 2017 שנערכה בבודפשט, הוא זכה שוב במדליית הארד לאחר שהפסיד בחצי הגמר לרוסטם אורוג'וב האזרי ונשר לקרב על מדליית הארד שם גבר על לאשה שבדאטואשווילי הגיאורגי. באותה השנה הוא זכה בפעם השנייה באליפות אסיה. באליפות העולם בשנת 2018 שנערכה בבאקו, זכה צ'אנג-רים לראשונה בתואר העולמי כאשר ניצח את כל 6 קרבותיו. את הקרב הראשון מול יריב צ'כי הוא ניצח בניקוד ווזארי ואת שתי קרבותיו הבאים מול יריבים מאלג'יריה ואוקראינה הוא ניצח באיפון. ברבע הגמר הוא ניצח באיפון את צוגטבטאר צנדאושיר המונגולי ובחצי הגמר הוא ניצח באיפון את מוחמד מוחמדי האיראני לאחר נעילת בריח. בגמר הוא התמודד מול סואיצ'י השימוטו היפני ושוב ניצח באיפון לאחר תרגיל קוסוטו-גקה מוצלח כשתי דקות לסיום. באולימפיאדת טוקיו 2020, צ'אנג-רים זכה במדליית ארד. הוא החל את דרכו בסיבוב השני בו ניצח בווזארי את פאביו באזילה האיטלקי ארבע וחצי דקות בתוך זמן ניקוד זהב. בשמינית הגמר הוא ניצח בווזארי את קיקמטילוק טורייב האוזבקי בתוך זמן ניקוד זהב וברבע הגמר ניצח שוב בווזארי את טוהר בוטבול הישראלי לאחר קצת יותר מארבע דקות בתוך זמן ניקוד זהב. בחצי הגמר הוא הפסיד בעונשים ללאשה שבדאטואשווילי הגיאורגי ונשר לקרב על מדליית הארד. בקרב על המדליה צ'אנג-רים התמודד מול רוסטם אורוג'וב האזרי וניצח בווזארי לאחר תרגיל מוצלח 12 שניות לסיום. מדיה וקבצים בנושא אן צ'אנג-רים בוויקישיתוף אתר האינטרנט הרשמי של אן צ'אנג-רים (ביפנית) אן צ'אנג-רים, ברשת החברתית פייסבוק אן צ'אנג-רים, ברשת החברתית אקס (טוויטר) אן צ'אנג-רים, ברשת החברתית אינסטגרם אן צ'אנג-רים, סרטונים בערוץ היוטיוב אן צ'אנג-רים, באתר olympedia.org אן צ'אנג-רים, באתר איגוד הג'ודו העולמי אן צ'אנג-רים, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ‏ "Judokas set their sights on Olympic gold", ‏ 14 בינואר 2016, ‏ Korea JoongAng Daily ‏ "Chang-rim AN, the judoka with Japanese roots fighitng for Korea", ‏ 30 באוגוסט 2019, ‏ '100judo' ‏ "Cool Kiz on The Block: Selection of the National Team", ‏ 15 בדצמבר 2015, ‏ KBS World TV
Pearl Street Films

Pearl Street Films הוא חברה אמריקאית להפקות קולנוע, שהוקמה על ידי מאט דיימון ובן אפלק. באוקטובר 2012, ג'ניפר טוד מונתה לנשיאת החברה. משרדי החברה ממוקמים במשרדי אולפני Warner Bros. במרץ 2018 הודיעה החברה כי תאמץ נספח ייצוג לכל הפרויקטים העתידיים. Pearl Street Films, ברשת החברתית אינסטגרם "Pearl Street Films", במסד הנתונים הקולנועיים IMDb (באנגלית) Buell, Spencer (13 במרץ 2018). "Matt Damon and Ben Affleck's Production Company Will Adopt "Inclusion Riders"". Boston. נבדק ב-28 ביולי 2019. {{cite news}}: (עזרה) D'Alessandro, Anthony (22 במרץ 2018). "Jennifer Todd Inks Exclusive First-Look Deal With Amblin Partners". Deadline Hollywood. נבדק ב-28 ביולי 2019. {{cite news}}: (עזרה) Galuppo, Mia (22 במאי 2018). "Jennifer Todd Signs First-Look Deal With Amblin Partners". The Hollywood Reporter. נבדק ב-28 ביולי 2019. {{cite news}}: (עזרה) Kiefer, Halle (12 במרץ 2018). "Matt Damon and Ben Affleck's Production Company Implements Inclusion Riders". New York. נבדק ב-28 ביולי 2019. {{cite news}}: (עזרה) "Promised Land (2013)". Rotten Tomatoes. Fandango Media. נבדק ב-23 באוגוסט 2018. {{cite web}}: (עזרה) "The Leisure Class (2015)". Rotten Tomatoes. נבדק ב-9 בנובמבר 2015. {{cite web}}: (עזרה) "Manchester by the Sea (2016)". Rotten Tomatoes. Fandango Media. ארכיון מ-26 בנובמבר 2017. נבדק ב-26 ביוני 2018. {{cite web}}: (עזרה) "Jason Bourne (2016)". Rotten Tomatoes. Fandango. נבדק ב-28 באוגוסט 2018. {{cite web}}: (עזרה) "Live By Night (2016)". Rotten Tomatoes. Fandango Media. נבדק ב-21 במאי 2019. {{cite web}}: (עזרה) "Incorporated: Season 1 (2016)". Rotten Tomatoes. נבדק ב-16 בינואר 2017. {{cite web}}: (עזרה) "City on a Hill: Season 1". Rotten Tomatoes (Fandango Media). נבדק ב-16 ביולי 2019. {{cite web}}: (עזרה)
גולה אלקנטרה

גולה אלקנטרה (באיטלקית: Gole dell'Alcantara) הוא קניון בעמק הנהר אלקנטרה במזרח האי סיציליה, בין הקומונות קסטיליונה די סיצליה (Castiglione di Sicilia) ומוטה קמאסטרה (Motta Camastra). שמותיהם של הנהר והעמק נובעים מהמילה "אל קנטרה" (القنطرة בערבית: גשר), השם שנתנו השליטים הערבים של סיציליה, שמו של גשר שנבנה על ידי הרומאים. גובה הקניון עד 25 מטרים ורוחבו בין 2 מטרים ל-4–5 מטרים. הנהר אלקנטרה זורם בין קירות לבה. הקטע המרשים ביותר הוא במוטה קמאסטרה, אורכו יותר מ-6 קילומטרים, שמתוכם יש גישה קלה ל-3 קילומטרים. קירות הקניון נוצרו מקילוחים של לבה שנפלטה מהר האטנה לפני 8,000 שנים והייתה דלה בצורן, אבל עשירה בברזל, מגנזיום, וסידן. הלבה התקררה במהירות במפגש עם מי הנהר הקרים ויצרה עמודונים מחומשים ומשושים (בדומה לאלו של בריכת המשושים), כתלות במבנה המולקולרי של החומרים מהם הם בנויים. העמודונים האנכיים יכולים להגיע לגובה של 30 מטרים. הקניון כלול בתחומי הפארק הגאולוגי והבוטני גולה אלקנטרה (Parco Botanico e Geologico Gole Alcantara), והכניסה אליו בתשלום. המבקרים בפארק יכולים לראות סרט קצר בתלת־ממד על היווצרות הקניון, לרדת במעלית או במדרגות עד לקרקעית הקניון, או ללכת בשבילים. הפארק מציע פעילויות נוספות כולל, סיור ממונע, סיור בג'יפים או היסחפות בנהר בציוד מיוחד (Body Rafting). אפשר לבקר בערוצים הן בקיץ והן בחורף דרך שני שבילים לאורכם, יתר על כן ישנם כרזות ושולחנות לאורך הערוצים עם רבים המספקים מידע שימושי ותיאורים של האתרים. בחורף, כאשר המים עולים במפלס, הערוצים מציעים תרחיש מרתק ובלתי נשכח של הנהר המוצף. בקיץ ניתן לחצות את הערוצים כאשר המים נמוכים בחלקם המוארך לאורך 50 ו -200 מטרים. מאז תחילת המסע מפלס המים מגיע עד המותניים ולעיתים קרובות יש צורך לרדת בחלקים מסוימים של השביל בשחייה. מדיה וקבצים בנושא גולה אלקנטרה בוויקישיתוף אתר האינטרנט הרשמי של גולה אלקנטרה אתר הפארק הגאולוגי והבוטני גולה אלקנטרה Gole Alcantara: Fantastic Beauty The Gorges of Alcantara Alcantara, a valley, a river, a park and a stunning natural gorge steemit, Gorges of Alcantara - Le gole dell'Alcantara